stanford-oval/wikipedia huggingface dataset:
אי-יציבות הגנום
סיבות עיקריות לאי-יציבות הגנום > כשל במנגנוני תיקון DNA לאחר ההכפלה

כאשר מזלג ההכפלה נתקל ברצף DNA שקשורה אליו מולקולה כימית, התא מפעיל מנגנוני תיקון נזקי DNA שמאפשרים להשלים את הכפלת ה-DNA. ניתן לעקוף הפרעות אלה על ידי DNA פולימראזות המאפשרות המשך הכפלה עם טעויות, ללא התחשבות בבסיסים המשלימים בגדיל הנגדי (Error-prone polymerases), או לחלופין, פולימראז המשלים בסיסים בהתאם לכרומטידה האחות. תיקון ה-DNA לאחר ההכפלה, אף על פי שעלול להכניס מוטציות, מונע אי-יציבות של הגנום, היכולה לבוא לידי ביטוי כשברים דו-גדיליים של ה-DNA, על ידי כך שהוא מאפשר השלמה של ההכפלה.
סיבות עיקריות לאי-יציבות הגנום > תפקוד לקוי של שחלוף (רקומבינציה הומולוגית)

כאשר נוצרים שברי DNA דו-גדיליים, אחד מהתהליכים המרכזיים לתיקון אשר מאפשר שחזור של המבנה הדו-גדילי של ה-DNA הוא שחלוף. שחלוף יכול להתקיים בשלבים S ו-G2 של מחזור התא כאשר הכרומטידות האחיות קרובות זו לזו וניתן להשתמש ברצף ה-DNA שלהן להומולוגיה של הרצפים בתהליך. שחלוף הכרחי, בהיעדר מנגנוני תיקון לאחר ההכפלה, לעקוף גורמים אשר חוסמים סינתזת DNA והמשכיות מזלגות ההכפלה. אם השחלוף לא מתפקד, שברי DNA דו-גדיליים יכולים להביא לשינויים מבניים של הכרומוזומים אשר עלולים להיווצר מתיקון DNA לא הומולוגי, אם מנגנון התיקון משתמש ברצפים מאזורים אחרים מהגנום.
סיבות עיקריות לאי-יציבות הגנום > אתרים המועדים לאי-יציבות הגנום

אי-יציבות של הגנום לא נוצרת באופן אקראי ברחבי הגנום, אלא נוצרת בתדירות גבוהה יותר באזורים ספציפיים. דוגמאות לאזורים מסוג זה:
סיבות עיקריות לאי-יציבות הגנום > אתרים המועדים לאי-יציבות הגנום > חזרות רצף DNA

גנומים של איקריוטים מכילים מיליוני עותקים של רצפי DNA חזרתי שונים. רצפים אלה יכולים להשתנות באורכם בין בני-אדם. חזרות של שלושה נוקלאוטידים וסוגיהם השונים של הטרנספוזונים, נחשבים לאלמנטים הטבעיים המשמעותיים ביותר אשר מועדים לחוסר יציבות הגנום. מספר העותקים של רצפים אלה יכול להשתנות, כאשר מיקרוסטלייטים הם רצפי DNA עם יחידה חוזרת של 1 עד 4 זוגות בסיסים, מיניסטלייטים הם רצפי DNA עם יחידה חוזרת של 6 עד 64 זוגות בסיסים, סטלייטים הם רצפי DNA עם יחידה חוזרת של 5–171 זוגות בסיסים ומגה-סטלייטים הם רצפי DNA עם יחידה חוזרת של מספר אלפי זוגות בסיסים. התארכות של רצפים אלה יכולה להיווצר על ידי של מבנים שאינם B-DNA הנוצרים בעיקר באזורים חד-גדיליים של הגדיל המאחר ולגרום להפרעה בסינתזת ה-DNA שתוביל להחלקה או עיכוב של מזלג ההכפלה. בנוסף, התארכות יכולה להיגרם כתוצאה מ-(Mismatch repair (MMR או (Base excision repair (BER, שברי DNA דו-גדילי או אזורים של DNA חד-גדילי הנוצרים מהכפלת DNA לקויה.
סיבות עיקריות לאי-יציבות הגנום > אתרים המועדים לאי-יציבות הגנום > אתרים שבירים

אתרים ספציפיים על גבי הכרומוזום אשר מועדים לשברים או אזורים של DNA חד-גדילי בשלב המטאפזה לאחר עיכוב חלקי של סינתזת ה-DNA. ישנם שני סוגים עיקריים של אתרים שבירים הממוינים על פי התדירות שלהם באוכלוסייה ודפוס ההורשה – אתרים שבירים נפוצים ואתרים שבירים נדירים. שכיחותם של אתרים שבירים נדירים פחות מ-5%, ובדרך כלל הם מכילים חזרות של הנוקלאוטידים AT או CGG ומוּרׇשים באורח מנדלי. נטייה לשבירת DNA באתרים אלה לרוב נגרמת על ידי הארכה של חזרות ברצפים החוזרים שנובעת כתוצאה מעקה במהלך הכפלת ה-DNA באותו אתר גנומי (לוקוס). אתרים שבירים נפוצים נמצאים בקרב כל הפרטים באוכלוסייה ולכן זו הקבוצה הגדולה ביותר של אתרים שבירים והם מועשרים בנוקלאוטידים A ו-T. בשונה מאתרים שבירים נדירים, אתרים אלה מציגים מבנה כרומוזומלי תקין והם לא נוצרים ממוטציות של התארכות החזרות ברצפים החוזרים. אתרים שבירים נפוצים מכילים מוטיבים שנוטים ליצירת מבנים מורכבים של DNA שאינם B-DNA, הנוטים להוביל לעיכוב מזלג ההכפלה.
סיבות עיקריות לאי-יציבות הגנום > אתרים המועדים לאי-יציבות הגנום > מבנים מורכבים של DNA

אי-יציבות של הגנום יכולה לנבוע מחזרות של DNA ורצפים שונים היכולים ליצור מבנים מורכבים של DNA שאינם B-DNA, כמו Z-DNA (סליל כפול ימני) H-DNA (סליל תלת-גדילי), מבנה DNA ארבע-גדילי (G-quadruplex) ומבני 'גזע ולולאה' (Hairpins). בנוסף להשפעה האפשרית של המבנים על התקדמות מזלג ההכפלה, הם עלולים להוביל לשבירה של הכרומוזום וסידורו מחדש. בנוסף, אותם מבנים יכולים להוות אתר מועדף לפעילות של נוקלאזות ספציפיות. הוצע, שאם מבני DNA אלה לא נחתכים על ידי נוקלאזות, זה יכול להביא ליצירה של הכפלות מקטעי DNA בכרומוזומים, שעלולות להביא לשבירתם בשלב מאוחר יותר של המיטוזה.
סיבות עיקריות לאי-יציבות הגנום > אתרים המועדים לאי-יציבות הגנום > טלומרים

טלומרים הם רצף DNA חזרתי TTAGGG שאורכו כ-5 עד 10 אלף בסיסים בקצוות הכרומוזומים בבני אדם. הרצף החזרתי הזה יכול לגרום ליצירה של מבנה G-quadruplex. הרצף החזרתי נקשר על ידי קומפלקס חלבונים שמסדר אותו בצורת T-loop, השומרת על קצוות הכרומוזומים בין היתר מפירוק נוקלאוליטי, משינויים מבניים של הכרומוזומים ומאיחוי קצוות הטלומרים. הטלומרים מתקצרים עם כל חלוקה של התא אבל מתחדשים על ידי אנזים הנקרא טלומרז. רמות נמוכות של אותו אנזים נמצאות בקורלציה, בין היתר, עם אי-יציבות הגנום.
פנוטיפים של אי-יציבות הגנום באדם ואבולוציה > אי- יציבות הגנום וסרטן

אי-יציבות גנומית נחשבת לסימן ההיכר של סרטן ולמניע המרכזי לטרנספורמציה סרטנית. התהליך המולקולרי של טרנספורמציה סרטנית מלווה בהצטברות של שינויים גנטיים רבים במהלך חלוקות התא ושינויים של גנים חשובים עלול להביא להתפתחות תאים טרום-סרטניים. סוגים שונים של שינויים גנטיים, יכולים להצטבר בתת-אוכלוסיות של תאים במהלך טרנספורמציה סרטנית והם תורמים להטרוגניות הנצפית בתאים סרטניים. אי-יציבות הגנום הנפוצה ביותר ברוב סוגי הסרטן היא אי-יציבות כרומוזומלית. בנוסף לאי-יציבות זו, בסוגי סרטן מוּרׇשים, ישנן מוטציות בגנים של תיקון נזקי DNA. לעומת זאת, הבסיס המולקולרי של אי-יציבות הגנום בסרטן שאינו תורשתי (Sporadic cancer), עדיין אינו לגמרי ברור.
פנוטיפים של אי-יציבות הגנום באדם ואבולוציה > מחלות גנטיות נדירות של אי-יציבות הגנום

ישנם מנגנונים מולקולריים שונים שנועדו להגן על ה-DNA ולתקנו. מוטציות הנגרמות מפגמים במנגנוני תיקון אלה, עלולות להביא לביטוי של מחלות גנטיות נדירות. מספר דוגמאות מייצגות למחלות:
פנוטיפים של אי-יציבות הגנום באדם ואבולוציה > מחלות גנטיות נדירות של אי-יציבות הגנום > מחלות הקשורות למנגנון מנגנון התיקון המבוסס על הוצאת נוקלאוטיד

מנגנון ה-NER (‏Nucleotide excision repair) אחראי על הסרה של נזקי DNA שנגרמים על ידי קרינה אולטרה-סגולה (UV), לרוב, דימרים בין שתי קבוצות פירימידין. קבוצה זו של מחלות כוללת את קסרודרמה פיגמנטוזום, Trichothiodystrophy ותסמונת קוקיין. אלו הן מחלות אוטוזומליות המאופיינות בין היתר ברגישות-יתר לחשיפה לשמש, הזדקנות מואצת ואורך חיים קצר.
פנוטיפים של אי-יציבות הגנום באדם ואבולוציה > מחלות גנטיות נדירות של אי-יציבות הגנום > מחלות הקשורות ל-RECQ

חלבונים ממשפחת RECQ-helicase משחקים תפקיד מרכזי בחישת נזקי DNA ותיקונם, על ידי סיוע בהרכבת קומפלקס חלבונים האחראי לתיקון ה-DNA או על ידי זיהוי ותיקון שינויים מבניים ספציפיים של ה-DNA. חלבונים אלה חשובים למנגנוני תיקון שברי DNA דו-גדיליים, למנגנון ה-BER וכן הם מגויסים אם מזלג ההכפלה מתעכב. מכיוון שמשפחת חלבונים זו נחוצה לתחזוקה השוטפת של הגנום, מוטציות בגנים אלה יכולות לגרום לליקויים באותם מנגנוני תיקון, מה שעלול להוביל לאי-יציבות הגנום. מוטציות במשפחת החלבונים RECQ כוללות את תסמונת רוטמונד תומסון, תסמונת ורנר ותסמונת בלום. מחלות אלה הן בעלות דגם תורשה אוטוזומלי רציסיבי והן מאופיינות בטווח רחב של סימפטומים שביניהם נטייה מוגברת לפתח סרטן.
פנוטיפים של אי-יציבות הגנום באדם ואבולוציה > מחלות גנטיות נדירות של אי-יציבות הגנום > תסמונת אטקסיה טלנגיאקטזיה

תסמונת אטקסיה טלנגיאקטזיה היא מחלה אוטוזומלית רציסיבית והיא לא נגרמת ממוטציה ספציפית בגנים אחראים לתיקון נזקי DNA. זוהי מחלה רב-מערכתית אך מאופיינת בעיקר על ידי סימפטומים נוירולוגיים. סימפטומים אלה מחמירים עם הזמן, כאשר לרוב מתחילים בקואורדינציה לקויה (אטקסיה), הופעה של תנועות לא רצוניות (Choreoathetosis) והרחבה של כלי דם (Telangiectasias). המחלה נגרמת ממוטציה בגן (Ataxia Telangiectasia-mutated (ATM, המביאה לאיבוד החלבון או השתקה שלו. החלבון מקודד לקינאז של סרין/ תראונין והוא עובר שפעול על ידי תהליכים ביולוגים שונים כמו התגובה לנזקי DNA ובקרת מחזור התא. כאשר החלבון משופעל, הוא מתאם את התגובה התאית לשברי DNA דו-גדיליים על ידי זרחון של מספר חלבונים בתגובה התאית לנזקי DNA.
פנוטיפים של אי-יציבות הגנום באדם ואבולוציה > אי-יציבות הגנום באבולוציה

אף על פי ששינויים גנטיים עלולים להזיק לתא ולאורגניזם, הם הכרחיים לאבולוציה וליצירה של השונות הגנטית. יציבות גנומית חשובה לשמירה על פנוטיפים שעברו התאמה בצורה אופטימלית. עם זאת, אם התא ישמור על יציבות מושלמת ולא יהיו שינויים בגנום, האורגניזם לא יוכל לעבור התאמה (אדפטציה) לסביבתו המשתנה. לכן, על מנת לשמור על מצב אופטימלי של התאמה, חשוב שיהיה שיווי משקל בין שמירה על יציבות גנום שעבר אדפטציה לבין רמה מסוימת של שונות באוכלוסייה. בנוסף, נמצא שלהכפלות בגנום יש תפקיד חשוב באבולוציה של יצורים איקריוטיים. עדויות מריצוף של גנומים שלמים ממספר הולך וגדל של אורגניזמים הראו שהכפלות של אזורים גדולים התרחשו בגנומים של יצורים איקריוטיים רבים. מחקרים השוואתיים הציעו כי הכפלות גנומיות אלה היו תהליך מתמשך במהלך האבולוציה. שינוי של מספר עותקים של גן מסוים כתוצאה מהכפלה, נחשב לשלב הראשון המוביל ליצירה של משפחת גנים חדשה ונחשב למנגנון היעיל ביותר להיווצרות פונקציות חדשות שיכולות לתרום לשונות הפנוטיפית בין מינים שונים.
אמינה גוריב-פאקים

| --- | --- |

 לידה:  17 באוקטובר 1959 (בת 65) מאוריציוס 
 מדינה:  מאוריציוס מאוריציוס
 השכלה:  אוניברסיטת סארי  אוניברסיטת אקסטר  אוניברסיטת פייר ומארי קירי 
 מעסיק:  אוניברסיות מאוריציוס 
 פרסים והוקרה:  פרס לוריאל-אונסק״ו לנשים במדע (2007)  דוקטור לשם כבוד מאוניברסיטת פריז VI: פייר ומארי קירי (2013)  מאה הנשים של אוקיי אפריקה (2017)  עמית האקדמיה האפריקאית למדעים (2012)  אביר במסדר הדקל האקדמי (2009)  קצין בכיר בלגיון הכבוד (מרץ 2016)  מפקד בכיר של מסדר הכוכב והמפתח של האוקיינוס ההודי 
 
אמינה גוריב-פאקים (באנגלית: Bibi Ameenah Firdaus Gurib-Fakim; נולדה ב-17 באוקטובר 1959) היא פוליטיקאית מאוריצית ופרופסור לכימיה, שעסקה במחקר ביולוגי באפריקה. היא כיהנה כנשיאה השישית של מאוריציוס בין השנים 2015 עד 2018.
גוריב-פאקים היא האישה הראשונה שנבחרה לנשיאות המדינה מאז עצמאותה ב-1968, והאישה השלישית שכיהנה כראש המדינה אחרי המלכה אליזבת השנייה ומוניק אושאן בלפאו (אנ'), ששימשה פעמיים כנשיאת מאורציוס בפועל (ב-2012 וב-2015) אך לא נבחרה לתפקיד.
היא פרשה מתפקידה בשנת 2018 עקב פרסום פרשת שחיתות, של שימוש לא חוקי בכרטיסי אשראי של עמותה אליה הייתה קשורה.
ראשית חייה והשכלה

ביבי אמנה פירדאוס גוריב-פאקים נולדה בכפר סורינאם במאוריציוס ב-17 באוקטובר 1959, לאביה הסנג'י גוריב ואמה פירדאוס דורגאוהי. היא גדלה בעיירה פליין מנגיאן במאוריציוס וסיימה את לימודיה בבית הספר היסודי סנט-פטריס. לאחר מכן עברה למנזר מהבורג לורטו, וסיימה את תעודת בית הספר הגבוה במנזר לורטו קוואטר בורנס.
השכלה

עם סיום לימודי התיכון היא עברה לבריטניה על מנת לרכוש השכלה גבוהה בכימיה. ב-1983 סיימה תואר ראשון בכימיה מאוניברסיטת סארי והמשיכה לתואר שני ודוקטורט בכימיה אורגנית באוניברסיטת אקסטר בבריטניה אותו קיבלה בשנת 1987.
קריירה > באקדמיה ובמחקר

עם סיום הדוקטורט חזרה למאוריציוס והתקבלה לעבודה באוניברסיטת מאורציוס. היא עבדה במועצת המחקר של מאוריציוס כמנהלת מחקר בשנים 1995–1997. בשנת 2001 היא שימשה כפרופסור וניהלה את מחלקת הכימיה באוניברסיטה. באוניברסיטה היא שימשה ברציפות כדיקן הפקולטה למדעים וסגנית נשיאת האוניברסיטה בשנים 2004–2010.
לאחר מכן היא כיהנה כיושבת ראש המועצה הבינלאומית לאיגוד המדעי במשרד האזורי לאפריקה בשנים 2011–2014
בדצמבר 2013 הגישה גוריב-פאקים תלונה לנציבות שוויון הזדמנויות של מאוריציאן (EOC) בטענה לאפליה דתית בבחינת בקשתה למינוי כסגנית הקנצלרית של אוניברסיטת מאוריציוס. חקירת הנציבות מצאה שזה לא המקרה, אך ציינה ליקויים בתהליך הבחירה. הדו"ח ציין היעדר קריטריונים ברורים ודפי ציונים להערכת מועמדים.
בסופו של דבר עזבה גוריב-פאקים את תפקידה כפרופסור באוניברסיטה כדי לפתוח מרכז מדעי משלה הידוע בשם CIDP Research & Innovation אותו היא מנהלת.
קריירה > קריירה ציבורית

בשנת 2015, הועלה שמה כמועמדת לנשיאות מאוריציוס, על ידי סר אנירוד ג'וגנת ראש הממשלה וחבר התנועה הסוציאליסטית המיליטנטית. מועמדותה אושרה ב-4 ביוני 2015 פה אחד על ידי האספה הלאומית של מאוריציוס. גם מנהיג האופוזיציה פול ברנגר בירך על המינוי. מי שהתנגד למיינוי היה ראש הממשלה לשעבר נאווין רמגולם.
היא התפטרה בשנת 2018 על רקע שערורייה פיננסית בתקופת ראש הממשלה פראווינד יוגנאוט.
קריירה > קריירה ציבורית > הסיבות להתפטרותה

בשנת 2015 הצטרפה כסגנית יו"ר ארגון הצדקה Planet Earth Institute (PEI). הארגון הוקם על ידי איש העסקים אלווארו סוברינו, אשר נמצא מאז תחת חקירת שחיתות בשווייץ ובפורטוגל.
בשנת 2018 היא הואשמה כי השתמשה בכרטיס אשראי בינלאומי של ארגון לא ממשלתי לקניית בגדים ותכשיטים. לפי החשד היא קנתה בגדים ותכשיטים בשווי של 26,000 דולר שאינם קשורים לעבודתה בארגון, דבר המהווה קבלת שוחד. לפי החשד בתמורה לכספים שקיבלה היא דאגה שהוועדה לשירותים פיננסיים (FSC) תנפיק רישיון בנקאי לסוברינו, כיו"ר PEI כדי שיוכל לנהל קרנות המנהלות כספים באפריקה.
גוריב-פאקים התפטרה רשמית מתפקיד נשיאת מאוריציוס ב-23 במרץ 2018 מיד לאחר יום השנה ה-50 לחגיגות העצמאות של המדינה כאשר העיתון ל'אקספרס הדליף את פרטי הבנק שלה, אף על פי שהיא החזירה את ההוצאות שנה אחת לפני ההדלפה. התפטרות זו נבעה בעיקר מניגודי עניינים והאשמות הנובעות ממעורבותה בשערורייה זו.
שערורייה נוספת נוצרה כאשר זמן קצר לפני שהתפטרה ב-2018, ומבלי להתייעץ עם הקבינט של מאוריציוס, היא מינתה את סר חמיד מולאן לעמוד בראש ועדת חקירה על פעילותו של אלווארו סוברינו, למרות ניגוד העניינים שבדבר. ביוני 2018 הקימה ממשלת מאוריציוס ועדת חקירה בראשות השופט אסרף אלי קאוניה שמטרתה לחקור את הפרת החוקה וחוקים אחרים על ידי הנשיאה לשעבר. למרות דיונים רבים על פני תקופה ארוכה, החקירה טרם הושלמה.
קריירה > לאחר התפטרותה מהנשיאות

ב-2019 - היא שימשה כדוברת מרכזית בכנס של אוניברסיטת קיימברידג' "Africa Together: What Way Forward?"
חיים אישיים

בשנת 1988 נישאה לד"ר אנואר פאקים, מנתח, יש להם שני ילדים; בן, אדם, יליד 1992 ובת, אימאן.
פרסים והוכרה

פרס לוריאל-אונאסק"ו לנשים במדע 2007
פרס המועצה הלאומית לכלכלה וחברתית 2007, עבור 'נשים אפריקאיות במדע'
פרס האיחוד האפריקאי לנשים במדע בשנת 2009
ממשלת צרפת העניקה לה את מסדר הדקלים של האקדמאים בשנת 2009.
היא גם הוכתרה למפקדת מסדר הכוכב והמפתח של האוקיינוס ההודי (CSK) על ידי הנשיא בשנת 2008 על תרומתה לחינוך ולמגזר המדעי.
עם הפיכתה לנשיאה, היא הועלתה אוטומטית לפרס האזרחי הגבוה ביותר של מסדר הכוכב והמפתח של האוקיינוס ההודי (GSCK).
לקריאה נוספת

אמינה גוריב-פאקים בהרצאת TED
מאוריציוס
הערות שוליים

↑  Ameenah Gurib-Fakim : Moi, présidente… | 5-Plus Dimanche, www.5plus.mu
↑  Wayback Machine, web.archive.org, ‏2015-06-16
↑  Mauritius president resigns over credit card scandal, www.aljazeera.com (באנגלית)
↑  נשיאת מאוריציוס אמינה פירדוס גוריב-פאקים תסיים את תפקידה..., באתר חמ״ל
↑  הנשיאה ה-1 של מאוריציוס - פרופ' לכימיה, באתר ynet, 4 ביוני 2015
| --- | --- |
בקרת זהויות :  NLI: 987007376659005171  BIBSYS: 14041088  BnF: cb125712623 (data)  CiNii: DA18084554  GND: 128570857  ISNI: 0000 0000 5766 1855  LCCN: n95912291  NTA: 262278278  RERO: 02-A003332147  SUDOC: 088536025  VIAF: 51808329   WorldCat (עם VIAF): 51808329
אנטיהיסטמין

|  מזהים |
| --- | --- |
 קוד ATC:  R06A 
 מספר CAS:  
 PubChem:  
 ChemSpider:  
 
מבנה כללי של אנטיהיסטמינים מסוג H1: שתי טבעות ארומטיות הקשורות לפחמן מרכזי/ חנקן/ פחמן חד- חמצני, מרווח בין x לאמין המורכב מ2–3 פחמנים, ולבסוף אמין.
אנטיהיסטמין (או אנטיהיסטמינים, באנגלית: Antihistamines) הוא שם כולל לקבוצת תרופות המעכבת את פעילות ההיסטמין על ידי חסימת קולטני ההיסטמין בגוף. השימוש באנטיהיסטמין נפוץ בעיקר לטיפול באלרגיה כטיפול קצר טווח, כמו הקלה על גודש באף והתעטשות עקב אלרגיה לקרדית האבק או לבעלי חיים.
השימוש הנפוץ בקרב האוכלוסייה במונח "אנטי-היסטמין" הוא לתיאור תרופות לטיפול באלרגיות. רופאים ומדענים משתמשים במונח כדי לתאר סוג של תרופה המתנגדת לפעילות של קולטני היסטמין בגוף. במובן הזה אנטיהיסטמינים מסווגים לפי קולטן ההיסטמין שאת פעולתו הם מעכבים. קיימים ארבעה סוגי אנטי-היסטמינים, אך שניים מהם יותר נפוצים מהאחרים: אנטיהיסטמין-H1(אנ') ו-אנטיהיסטמין-H2(אנ'). אנטיהיסטמינים המעכבים את פעולת היסטמין-H1(אנ') משמשים לטיפול תגובות אלרגיות באף (כגון גירוד, נזלת ועיטוש) וכן עבור נדודי שינה. לעיתים הם משמשים גם לטיפול בסחרחורת הנגרמת על ידי בעיות באוזן תיכונה. אנטיהיסטמינים המעכבים את פעולת היסטמין-H2(אנ') משמשים לטיפול בחומצת הקיבה (למשל כיב פפטי ורפלוקס קיבתי-ושטי).
אנטיהיסטמין כתרופה

תרופות אנטיהיסטמניות קיימות בשתי צורות עיקריות: תרופה סיסטמית שניתנת בכדור או זריקה וטיפול מקומי כמשחה או טיפות לעיניים או לאף.
רקע: היסטמינים

שחרור היסטמין בגוף האדם קשור לתגובות אלרגיות הגורמות לתגובה דלקתית ולכיווץ רקמת שריר חלק, (רקמת שריר המצטיינת במבנה האחיד בציטופלזמה). בנוסף כאשר הוא מופרש ונקלט בקולטני ההיסטמין H1 במוח, גוברת תחושת הנמרצות והאנרגטיות (תרופות מסוג אנטי-היסטמין עשויות לגרום לישנוניות מסיבה זו).
היסטמין נקלט בקולטני ההיסטמין (קולטנים אשר מותאמים למולקולת ההיסטמין), אשר מסווגים למספר משפחות:
H1- קישור היסטמין לקולטן זה גורם לתופעות התרחבות כלי הדם, כיווץ דרכי הנשימה בריאות כתוצאה מהתהדקות השריר החלק סביבם, הפעלת שריר חלק, הפרדת תאי אנדותל, סרפדת, כאבים וגירוד כתוצאה מעקיצת חרקים.
H2- קשור בעיקר לבקרה על ייצור חומצת הקיבה.
H3- גורם להפרשה מופחתת של המוליכים העצביים: היסטמין, אצטילכולין, נוראפינפרין וסרוטונין.
H4- מצוי על גבי אאזנופילים ונויטרופילים, גורם לכמוטקסיס (נדידת תאים) לאתר הדלקת ולביטוי מולקולות אדהזיה בכלי הדם באזור (קולטן זה עדיין לא נחקר דיו).
היסטוריית המחקר והפיתוח

תרופות הדור הראשון של האנטיהיסטמין הפכו לזמינות ב-1930, ויועדו לטיפול באלרגיות בדרכי הנשימה. המשך המחקר גילה שהן היו חוסמי היסטמין מסוג H1, והביא לפיתוח חוסמי H2, כשאנטיהיסטמינים של H1 השפיעו על האף ואנטיהיסטמינים של H2 השפיעו על הבטן. המשך המחקר הוביל לפיתוח תרופות חוסמי קולטן H3, שמשפיעות גם על קולטן H4.
רוב האנשים המשתמשים באנטי-היסטמין לטיפול באלרגיות, משתמשים בתרופות הדור השני שהן הסוג השני של התרופות האנטי היסטמיניות שיוצרו, שמקלות בתופעות הלוואי, בעיקר נמנום וטשטוש.
השימוש באנטי היסטמינים אצל ילדים

ילדים נוטים לסבול פחות מהפרעה בערנות בעקבות הטיפול באנטיהיסטמינים. ישנם ילדים, במיוחד הצעירים יותר, המפגינים תגובה פרדוקסלית ונוטים דווקא לערנות יתר. לכן, השימוש בתכשירים ישנים וכמו פניסטיל, אהיסטון, זדיטן (פרופיטן) ואטרקס, שמקומם לא מקובל בטיפול שגרתי במבוגרים, מהווים אופציה טיפולית טובה בילדים.
מנגנון פעולה

בעת תגובה אלרגית, היסטמין מופרש מתאי הפיטום והוא גורם לסימפטומים השונים, כאשר הוא נקשר לקולטנים הנמצאים על התאים ברקמות השונות. תרופות מסוג אנטי היסטמין חוסמות את הקולטנים השונים להיסטמין שנמצאים על תאי הגוף. ברגע שקולטנים אלה נחסמים, ההיסטמין המופרש מתאי הפיטום במהלך התגובה האלרגית לא מצליח לגרום להשפעותיו השונות, ובכך הסימפטומים של התגובה האלרגית נחלשים.
תופעות לוואי

תרופות הדור הראשון (המשפיעות על קולטן H1, אשר נמצא ברקמות רבות בגוף), השפיעו להפחתת האלרגיה אך בו-זמנית השפיעו גם על מערכות נוספות, כמו המוח, וכך גרמו בעיקר לנמנום וטשטוש. לעומתן, התרופות האנטי היסטמיניות של הדור השני הביאו בשורה גדולה בזכות ייצור תרופות אפקטיביות מאוד, שאינן גורמות לתופעות לוואי קשות כמו אלה מהדור הראשון.
פיתוח סבילות לתרופה

מתן ממושך של אנטי היסטמינים אינו גורם להתפתחות "סבילות" - כלומר, אין ירידה בתגובה ו"הגוף לא מתרגל".
הערות שוליים

1 2 3  אנטיהיסטמין (antihistamine), באתר infomed
1 2 3 4 5 6  פרופ' יצחק כץ, טיפולים תרופתיים במחלות אלרגיות, באתר PharmaLine, ‏אפריל 2004
| --- | --- |
בקרת זהויות :  NLI: 987007295535505171  BNE: XX532381  LCCN: sh85005683  NKC: ph261567 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
חסימת קולטני ההיסטמין על ידי אנטיהיסטמינים
אנה טיבאיג'וקה

| --- | --- |

 לידה:  12 באוקטובר 1950 (בת 74) מולאבה
 מדינה:  טנזניה
 השכלה:  אוניברסיטת סוקוין לחקלאות  אוניברסיטת שוודיה למדעי החקלאות 
 מפלגה:  מפלגת המהפכה (Chama Cha Mapinduzi)
 http://www.annatibaijuka.org/
 
 חברת פרלמנט
 שרת המקרקעין, הדיור ופיתוח ההתיישבות האדם
 תוכנית האו"ם להתיישבות האדם Programme UN-HABITAT
 פרסים והוקרה
 Fellow of the Tanzania Academy of Sciences  WIN WIN Gothenburg Sustainability Award 
 
אנה קג'אמולו טיבאיג'וקה (נולדה ב-12 באוקטובר 1950) היא פוליטקאית טנזנית, חברה מפלגת המהפכה (Chama Cha Mapinduzi) מטעם מחוז מולאבה (Muleba) מאז אוקטובר 2010. כיהנה כשרת המקרקעין, הדיור ופיתוח התיישבות האדם בין השנים 2010 ל-2014.
טיבאיג'וקה כיהנה כתת-המזכיר הכללי של האומות המאוחדות ומנכ"לית תוכנית האו"ם להתיישבות האדם (UN-HABITAT) עד התפטרותה ב-2010 כשהחליטה להתמודד בבחירות בטנזניה. היא האישה השנייה מאפריקה שהחזיקה בעמדה בכירה מאוד באומות המאוחדות. אחרי אשה-רוז מיגירו (Asha-Rose Migiro) שהייתה סגנית מזכ"ל האו"ם.
ביוגרפיה

אנה טיבאיג'וקה נולדה במולאבה טנזניה, למשפחה של חקלאים זעירים. היא למדה כלכלה חקלאית באוניברסיטה השוודית למדעי החקלאות (Sveriges Lantbruksuniversitet) באופסלה.
בין השנים 1993 ל-1998, טיבאיג'וקה כיהנה פרופסור לכלכלה באוניברסיטת אוניברסיטת דאר א-סלאם בטנזניה. במהלך תקופה זו, היא הייתה חברה במשלחת הטנזנית למספר מספר ועידות של האו"ם וביניהן: ועידת האו"ם להתיישבות אנושית (איסטנבול, 1996); פסגת המזון העולמית (רומא 1996); הוועידה העולמית הרביעית לזכויות נשים (בייג'נג 1995) והפסגה העולמית לפיתוח חברתי (קופנהגן, 1995). בפסגת המזון העולמית ברומא, היא נבחרה לרכז את רשת הביטחון התזונתי למסחר ופיתוח בר קיימא במזרח אפריקה (מטעם קואליציית ארגוני אפריקה לביטחון תזונתי, ריבונות ופיתוח בר קיימא - COASAD). טיבאיג'וקה הייתה חברה בוועדה המדעית המייעצת הבינלאומית של אונסק"ו, כמו כן היא חברת חוץ באקדמיה המלכותית השוודית לחקלאות וייעור.
קריירה באומות המאוחדות

בספטמבר 2000, מזכ"ל האו"ם קופי אנאן מינה את טיבאיג'וקה כמנכ"לית מרכז האו"ם להתיישבות האדם. במהלך השנתיים הראשונות לכהונתה המרכז פיקח על רפורמות מרכזיות אשר הביאו את העצרת הכללית לשדרג המרכז לתוכנית - תוכנית האו"ם להתיישבות האדם Programme (UN-HABITAT). טיבאיג'וקה נבחרה על ידי העצרת הכללית לקדנציה של ארבע שנים כראש הסוכנות וביולי 2002 קיבלה את דרגת תת-מזכ"ל, והיא האישה האפריקאית הראשונה והיחידה שהחזיקה בתואר זה בכל מוסדות האו"ם.
קריירה באומות המאוחדות > שליחה מיוחדת של מזכ"ל האו"ם

ביוני 2005, המזכיר הכללי מינה את טיבאיג'וקה כשליחה מיוחדת לזימבבואה כדי לחקור את השפעת פינוי משכנות העוני שערכה ממשלת זימבבואה (מבצע מורמבצווינה). הממשלה פינתה סוחרים ושוהים בלתי חוקים מאזורים עירוניים שונים במדינה. האזורים שפונו היו אזורים בהם הייתה תמיכה רחבה לאופוזיציה של המשטר - התנועה לשנוי דמוקרטי. פרשנים רבים טענו כי הפינוי של עשרות אלפי איש היה ממניעים פוליטיים. טענה זו, נדחתה על ידי ממשלת זימבבואה. ביקורת בינלאומית נשמעה על המהלך.
טיבאיג'וקה סיכמה את הדו"ח באומרה כי "בעוד שמטרתו של המבצע הייתה לבלום ולהרוס בנייה ופעילות לא חוקית, [המבצע] נערך בחוסר רגישות לסבל האנושי".
קריירה באומות המאוחדות > פעילות בינלאומית נוספת > המועצה לאספקת מים ותברואה שיתופית

ועדת ההיגוי של המועצה לאספקת מים ותברואה שיתופית (Water Supply and Sanitation Collaborative Council ארגון חבר באו"ם) בחרה בטיבאיג'וקה כיושבת הראש ארגון באוקטובר 2010.
קריירה באומות המאוחדות > ועדת אפריקה

בשנת 2004 ראש ממשלת בריטניה, טוני בלייר, הזמין טיבאיג'וקה להיות חברה בוועדת אפריקה, אשר הוקמה על ידי ממשלת בריטניה על מנת לפתח רעיונות ודרכי פעולה, שיאיצו ויחזקו את הצמיחה וההתחזקות של אפריקה. הוועדה, הכוללת 16 דמויות בינלאומית דמויות מוכרות, השלימה את הדו"ח שלה במרץ 2005.
פרשת השחיתות בממשלת טנזניה

ב־2014 התגלתה פרשת שחיתות בה מאות מיליוני דולרים חולקו לבכירים בממשל טנזניה. ראש ממשלת טנזניה, ד"ר ג'קאיה קיקווטה (Jakaya Kikwete), טען שטיבאיג'וקה מעורבת בפרשה. הוא ביקש ממנה להתפטר משום שלא הצהירה שקיבלה כמיליון דולר אמריקאי מחברה הקשורה לפרשת השוחד. טיבאיג'וקה טענה כי הכסף לא ניתן לה אישית אלה היה תרומה לקרן ג'ונסון לחינוך בנות והיא העבירה את הכספים לקרן לאחר שהתקבלו בחשבונה האישי.
בבחירות 2015

ב-2015 היא נבחרה מחדש על ידי 63% מהנציגים האזוריים של מפלגת המהפכה כמתמודדת המפלגה מחוז מולאבה. היא זכתה בבחירות, וחזרה לכהן בפרלמנט.
פרסים

2009: פרס גטבורג עבור פיתוח בר-קיימא.